NETFLIX-ALKUPERÄISSARJA
KUUASEMA ALPHA 35 TUNTIA LAUKAISUUN
Miltä tuntuu, Emma? -Korjaukset ovat käynnissä.
Alus on valmis lähtöön, ja olemme aikataulussa.
Hienoa. Mutta tarkoitin sinua, en alusta.
Keskustelin jo Darlenen kanssa.
Tarkoitin, mitä ajattelet siitä, mitä tapahtui matkalla Kuuhun.
Asia on hoidettu.
On luonnollista kyseenalaistaa reaktio kriisiin.
Kuka kutsui sitä kriisiksi? -No mikä se oli?
Ongelma. Hoidimme sen.
En halua olla epäkunnioittava,
mutta minulla on paljon tehtävää ennen huomista lähtöä.
Oletko valmis?
Olen valmis.
KAKSI VIIKKOA AIEMMIN
Vielä 30 sekuntia. No niin! -Hyvä!
Selvä. -Anna mennä! Syötä!
No niin! -Anna mennä!
Antaa palaa!
Se on siinä! -Syötä!
Anna mennä, Lex!
Hoida homma, Lex! -Se on siinä!
Nyt on paikka!
Lauo jo! -Tee se!
Täällä!
Hyvä peli!
Se tyttö oli armoillasi. -Tiedän.
Paikka oli täydellinen. -Hän oli vapaana.
Sinun täytyy haluta laukoa itse!
Analysoidaan peli myöhemmin.
Tätä tietä.
Hei.
Hei, Matt.
Sinun pallosi, Em. Lauo sisään.
Hyvät naiset ja herrat, vielä kerran ennen Kuuhun lähtöä -
Atlaksen miehistö ennen ensimmäistä Mars-lentoa.
Mars-lento tehdään kansainvälisenä yhteistyönä,
mutta kieli on englanti ja komentaja amerikkalainen.
Ei ole mikään salaisuus, että Yhdysvallat -
kantaa näistä viidestä maasta suurimman rahallisen vastuun.
Mutta Emma on komentajamme, koska hän on loistava astronautti ja johtaja.
Kosmonautti Popov,
olet ollut enemmän avaruudessa kuin kukaan.
Miltä tuntuu ottaa vastaan käskyjä nuoremmalta ja kokemattomammalta?
No…
Kun ilmaiset asian noin…
Ei. Jään kyllä.
Ja sitä vastoin Kwesi Weisberg-Abban. -Niin?
Olet ainoa, jolla ei ole minkäänlaista kokemusta avaruudesta.
Aivan, mutta -
ehkä se, että voin ehkä kasvattaa elämää Marsissa korvaa puutteeni.
Kwesi on yksi maailman johtavista kasvitieteilijöistä.
Tohtori Wang puolestaan on maansa parhaita kemistejä.
Olemme harjoitelleet yhdessä kaksi vuotta.
Luotan täydellisesti jokaiseen miehistön jäseneen.
Paitsi ehkä Ramiin, joka on mestari tuhoamaan kokeellisia suihkukoneita.
Hän lupasi petrata Atlaksen kanssa. -Aito laivaston lentäjä.
En tiennyt, että heillä on lentokoneita.
Tri Wang, on päätetty, että astut ensimmäisenä Marsin pinnalle.
Maanmiehenäsi olen haltioissani.
Kertoisitko, miltä se tuntuu?
Kyllä. Olen haltioissani.
Entä perheesi?
On kunnia edustaa perhettäni,
maatani -
ja koko maailmaa.
Ei huolta. Kun hän avautuu, häntä ei saa hiljaiseksi.
Emma, mitä perheesi ajattelee siitä, että lähdet kolmeksi vuodeksi?
Mieheni on seissyt koko ajan rinnallani.
Kouluttauduimme molemmat astronauteiksi. Terveydellisistä syistä minä lähden.
Sen sijaan rakettimme pääinsinöörinä -
hän on lennonjohdon kautta mukanamme.
Tuoreen tutkimuksen mukaan on 50 %:n mahdollisuus, ettette selviä hengissä.
Miten… -Mitä?
Onko myöhäistä muuttaa mieleni?
Miten vastaatte arvosteluihin, että tähän lentoon uhratut rahat -
voisi käyttää välttämättömyyksiin Maassa? Koulutukseen, terveydenhuoltoon…
Miksi pitäisi välittää Marsista enemmän kuin Maapallosta?
Ei pitäisi.
Tietenkin pitäisi välittää olosuhteista Maassa.
Mutta yksin Yhdysvalloissa käytämme triljoona dollaria vuodessa armeijaan -
siltä varalta, että täällä edustetut maat haluaisivat räjäyttää toisensa ilmaan.
Tämä lento maksaa murto-osan siitä.
Yhteistyössä käytämme tuhoamiseen kehitettyjä välineitä löytääksemme uutta.
Tällä hetkellä Kuussa on joukko astronautteja,
jotka kaivavat polttoainetta ja vettä.
Vettä, joka pumpataan aluksemme runkoon suojaamaan meitä säteilyltä,
jotta voimme matkustaa turvallisesti Kuusta Marsiin.
Marsiin pääseminen -
saattaa osoittautua suurimmaksi saavutukseksemme.
Ei vain tieteen, vaan koko planeettamme tulevaisuuden kannalta.
Ja se on mieletön seikkailu.
Tämäpä hienoa. Kuka tämän järjesti?
Ei tarvitse panna sitä pois. -Ei läksyjä ruokapöydässä.
Ei puhelinta. Hyvä yritys.
Minulla on matemaattinen kysymys.
Selvä.
Onko 50 prosentin mahdollisuus, että kuolet?
Lex, toimittajat yrittävät provosoida, he…
Työskentelen isäsi kaltaisten ihmisten kanssa.
Maailman fiksuimpien insinöörien ja tutkijoiden.
Tietysti työssä on riskinsä. Avaruus… -En anna äidillesi tapahtua mitään.
Tunnen aluksen läpikotaisin. Olen paikalla.
Lennonjohtokeskus ei ole avaruudessa.
Olet oikeassa. Ei olekaan.
Ja -
on aina mahdollista, että -
en selviä.
Hei.
Haluatko puhua lisää siitä?
En.
Jos vain sopii? -Tietysti sopii.
Hei. Minulla on lahja sinulle.
Tuossa on Maa,
tuossa Kuu -
ja tuossa Mars.
Ja tämä ketju -
kuvaa sitä, kun palaan luoksesi.
Joten muista,
että mitä kauempana olen,
sitä lähempänä paluuni luoksesi on.
En voinut valehdella.
Toimit omatuntosi mukaan.
En.
Hän kuulee asioita muilta ihmisiltä.
Haluan hänen kuulevan ne meiltä ensin.
Tiedät riskit paremmin kuin kukaan.
Lähtisin itse, jos lääkärit päästäisivät.
Ja sinä selviät kotiin.
Tiedän sen, koska olet ilmiömäinen astronautti.
Tiesin heti, kun näin sinut koulutuslentokoneessa.
Olit heti taisteluvalmiina.
Olet aina pitänyt nopeista tytöistä.
Jokainen lähtösi on ollut kamalin päivä elämässäni.
Seison katsomassa,
kun ihmiset hurraavat ja heiluttavat lippujaan.
Ja tiedän, että viiden minuutin päästä -
rakastamani ihminen,
joka merkitsee kaikkea,
saattaa räjähtää kappaleiksi.
Joten ei.
En halua tyttäremme ajattelevan sitä.
Haluan hänen katsovan ja hurraavan äidilleen, joka on hitonmoinen sankari.
Ja joka palaa pian kotiin.
Älä lähde.
Palaan pian.
Kolme vuotta vain.
En minä sinua sitten ehdi kaivata.
Hyvä on.
En minäkään kaipaa sinua.
Rakastan sinua, paskapää.
Rakastan sinua enemmän.
Tervetuloa kuuasema Alphaan, Emma. Pidätkö maisemasta?
Komentaja Green?
Anteeksi, Houston.
Toivon,
että olisi sanoja, joilla kuvailla näkemääni.
On mieletön etuoikeus olla täällä.
Olet paras mahdollinen henkilö tähän.
Matt.
Oliko tilanne kertaluontoinen vai onko meillä todellinen ongelma?
Valvoimme koko yön. Asia selviää tunnin sisään.
Miltä hän kuulostaa?
Hän on kunnossa.
Entä sinä? Saitko nukuttua?
Kyllä. -Ja alus on kunnossa?
Joka lennolla tapahtuu mokia. Onneksi tämä tapahtui alkuvaiheessa.
Mikä tilanne?
Darlene kysyy tilannetta. -Hyvä.
Olemme valmiina lähtöön 24 tunnissa.
"Lähtö" on kielemme kaunein sana.
Darlene on tyytyväinen.
Hänen onnensa on elämäntehtäväni.
Käske hänen mennä sisälle.
Atlas, voit ilmoittautua tukikohtaan.
Selvä.
Joten kyseessä ei ollut pelkkä savu, vaan myös tuli?
Jack, puolen minuutin päästä olisimme olleet grillilihaa.
Miksi olet niin dramaattinen, Misha? -Dramaattinenko?
Lu?
Olisimme kuolleet. -Kiitos paljon.
Siinä kävi näin…
Tervetuloa kuudesosaan painovoimasta.
Missä Kwesi on? -Yrittää yhä sopeutua.
Kwesillä on heikko yleiskunto.
Pyydän anteeksi.
Olen parempi tieteilijä kuin astronautti. -Sopeudut kyllä.
Painovoiman muutos vaikuttaa kaikkiin. -Ei minuun.
Oloni oli loistava alusta asti.
Olet sitten avaruuden kuningas.
Ja sinulla on valtava kalu. -Syyllinen. Molempiin väitteisiin.
Komentaja Green, voinko auttaa? -Ei tarvitse.
Hienosti hoidettu paikka. -Teemme parhaamme.
Bensa-asema Kuussa ei vastaa Marsiin lähtöä,
mutta alhainen varamies tekee, mitä voi.
Niin.
Kwesi.
Kun voit paremmin, ala lastata muonapakkauksia alukseen.
Selvä.
Lennonjohto haluaa kuulla kaikkia erikseen. Ram, sinä ensin.
Misha, Lu,
teidän täytyy arvioida eilisen tapahtuman alukseen tekemät vahingot.
Niin?
Ei mitään.
Komentaja.
Et siis ollut paikalla, kun se tapahtui? -Olin komentomoduulilla.
Varmistin laskeutumiskoordinaatteja. Tilanne oli jo ohi, kun pääsin paikalle.
Mitä näit, kun tulit paikalle?
Selvä. Vakaasti.
Nyt!
Kuten sanoin, vuoto oli hallinnassa ja mahdollinen vaaratilanne vältetty.
Eikö muuta?
Ei muuta.
Kiitos ajastasi.
Saanko…
Saanko sanoa jotain?
Näin Emman tekevän harjoituksissa lähes yli-inhimillisiä asioita.
Hän pystyi pidättämään hengitystään veden alla minuutin kauemmin kuin muut.
Hän sanoi pystyneensä siihen kuvittelemalla tilanteen,
jota varten harjoitus on suunniteltu. Veteen laskeutumisen ja hukkumisvaaran.
Hän pidätti hengitystä sen ajan, minkä hän tarvitsisi miehistönsä pelastamiseen.
Joten ei.
En usko, että hän vaarantaisi meidät.
Tai menettäisi hallinnan.
Hei, äiti.
Hei, kultaseni. Oliko hyvä peli?
Ylivoimainen voitto. 4 - 0. Pidimme heidät omalla puolellaan.
Mahtavaa.
Olisinpa ollut näkemässä.
Onko kaikki hyvin?
On. Takuulla.
Onko isäsi siellä?
Hänet kutsuttiin töihin. Jotain tyypillistä Nasa-draamaa.
Melissa on täällä.
Tiesitkö? Hän pelasi ylimmässä sarjassa. -Tietysti tiesin.
Hän on tukihenkilöni, koska pystyy pitämään minua aisoissa. Ja sinua.
Miten siellä sujuu?
Kaverit,
katsokaa tätä.
Uskomatonta, Emma.
Olet oikealla lennolla, kun tankkaustauko on Kuussa.
Annie ja minä…
Mitä sanoit, kulta?
Kuuletteko minua? Mitä sanoit, kulta?
Voitko…
YHTEYS KATKESI
Sinun ei tarvitse kertoa, mitä sanoit.
Kerroin heille totuuden. Pelastit henkeni.
Arvostan tuota. -Anteeksi.
En olisi varma, että kaikkien raportti on niin ylistävä.
Hän jähmettyi.
Yksinkertaisesti.
Minun on ymmärrettävä, mitä tapahtui, jotta tiedämme aluksen ongelma-alueet…
Anteeksi. Alus on ihan kunnossa.
Aloita alusta.
Lu ja minä olimme kapyysissä, kun huomasin hälytyksen.
Kemiallinen vuoto! Sammutuspussi!
Nopeasti.
Vastasin hätätilanteeseen.
Se oli virtsaliuotetta, kemikaali, joka… -Tiedän kyllä.
Sitten tiedät, että se muuttuu palopommiksi happirikkaalla aluksella.
Kwesi.
Kwesi! Täällä!
Sain hänet. Ota pussi!
Kwesi, hei! Katso minua. Pidä kiinni tästä.
Virtsaliuotin on happoa. Tulen sammuttamiseen tarvitaan vettä.
Mutta paljon. Liekit pitää tukahduttaa.
Voi luoja. Hyvä Jumala, ei.
Hän ei liikahtanutkaan.
Vakaasti. Nyt!
Kokenut astronautti ei poista paneelia.
Komentaja Greenin kokemattomuuden takia lähes paloimme hengiltä.
Kwesi on uusi. En odota häneltä mitään.
Komentaja Green ei ole hyvä johtaja.
Misha ja minä olimme kapyysissä. Neuvoin, miten tuli pitää tukahduttaa.
Olivatko pussi ja pyyhkeet sinun ideasi? -Tietysti. Olen kemisti.
Sammutuspussi!
Mutta kesken kaiken…
Odota!
Oliko tulipalo Emman syytä?
Virtsaliuotin on happoa. Siinä kankaassa oli katalyyttiä.
Jos hän olisi antanut minun tehdä työni… -Ongelmasi ei ole, ettei hän toiminut.
Vaan päinvastoin.
Ongelmani on, että hän oli hysteerinen ja holtiton.
Meillä on ongelma.
Luuletko, etten tiedä?
Misha ja Lu puhuivat johtajilleen. Kiinalaiset haluavat Emman pois.
Venäläiset ampuisivat hänet.
Puhuin molemmille. Kertomukset ovat ristiriidassa.
Kwesi on varma, että hän pelasti kaikki, ja Ram ei nähnyt tilannetta,
mutta luottaa Emmaan. -Darlene.
He haluavat hänet ulos.
Et ole tosissasi. -Harkitsen asiaa.
George. -Kuussa on varatiimi.
Jack Willmore ei ole…
Meillä oli syymme valita Emma hänen sijaansa.
En halua kansainvälistä selkkausta.
En vaihda komentajaamme 24 tuntia ennen lähtöä.
Halusit päivityksen?
Lähetimme korjausohjeet Mishalle.
Erinomaista.
Miten voit edes harkita…
Matt. -Tämä -
on Emman tehtävä.
Sellaisena se pysyykin. Sinun pitää mennä kotiin.
Et ole nukkunut vuorokauteen. Sinun on oltava virkeä huomenna.
Sinun täytyy pysäyttää tämä alkuunsa.
Teen sen.
En halua olla epäkunnioittava,
mutta minulla on paljon tehtävää ennen huomista lähtöä.
Oletko valmis?
Olen valmis.
Entä miehistö?
Erimielisyyksiä on. Misha -
osaa olla mulkku, mutta luulen, että asia on hallinnassa.
Kerro erimielisyyksistä.
Ram on okei.
Kwesillä on hieman vaikeuksia sopeutua, mutta -
Misha ja Lu… -Syyttävät sinua.
Niin. Voin kuvitella, mitä he sanoivat.
Mitä luulet heidän sanoneen? -Että olen -
äänekäs, pelkurimainen ämmä.
Tiedän, mitä tämä on.
Sinun pitää päättää, kykenenkö johtamaan.
Kykenetkö sinä?
Hei, kulta.
Hei. Tiedän, että sinun pitää tehdä töitä huomisen lähtöjuhlan aikana,
mutta saanko luottokortin pizzaa varten? -Salvatorella on jo tilaus. Hyvä yritys.
En osaa päättää, minkä kuvan laitan Instan kutsuihin.
On se kuva äidistä ja minusta hevosten selässä.
Annien mielestä näytän seksikkäältä rantakuvassa.
Minusta näytän lihavalta.
Voi luoja, puhelimeen virtaa viestejä.
Minulla on miljoona seuraajaa nyt, kun äiti on superjulkkis.
Tykkäisittekö pahaa, jos…
Kulta…
Isä!
Pyysin hänet apuun.
Simulaattorin jälkeen haluan kokea aidon tilanteen.
Pystytkö korjaamaan vuodon? -Paremmin kuin sinä.
Minä vastaan.
Sinun ei tarvitse mennä, jos tuntuu siltä. -Lupaan, etten oksenna komentokonsolille.
Emma. Lennonjohto kysyy.
Melissa on linjalla.
Tukihenkilöni Melissa?
Melissa, mikä hätänä?
Tunti sitten Matt sai luultavasti aivohalvauksen.
Hänet piti intuboida. Tila on yhä kriittinen.
Voi luoja.
Alkoiko joku kavernoomista vuotaa? -Luultavasti. Hän on magneettikuvauksessa.
Tietääkö Lex?
Hän oli paikalla, kun se tapahtui. Hän soitti apua.
Minun pitää puhua hänelle. -Hän on teholla.
Siellä ei sallita videopuheluita, mutta järjestän sen.
Oliko Matt tajuissaan, kun hänet haettiin? -Oli.
Hyvä.
Tietävätkö he, saiko hän vaurioita?
On liian aikaista sanoa mitään.
Haluan yhteyden Lexiin teholle, puhua Mattin lääkäreille -
sekä sairaalan neurologisen osaston johtajan yksityisnumeron.
Hoidan asian.
Haloo.
Tri Lawrence Madigan? -Puhelimessa.
Tässä on komentaja Emma Green kuuasema Alphalta.
Auto hakee sinut Houston Methodist -sairaalaan.
Anteeksi mitä?
Kuka siellä? Mistä sait tämän numeron?
Olen pahoillani. Soitan Kuusta. Olen lähdössä Atlas-lennolla Marsiin.
Olen Kuussa.
Mieheni Matt Logan on Nasan insinööri. Hänellä on aivojen kouruton epämuodostuma.
Hän sai aivoinfarktin. -Houston kutsuu.
Anteeksi. Voisitko… -Odota hetki.
Houston, tässä Atlas.
Lex on valmiina puhumaan teholla.
Emme saaneet kuvaa näkymään, mutta ääni toimii.
Hienoa. Hetki.
Mattin lääkäri selittää asian tarkemmin sairaalassa.
Ymmärrätkö? -Kyllä.
Hienoa. Palaan pian asiaan.
Voitko yhdistää heidät puhelimeeni? -Emma, olen pahoillani.
Kiitos.
Äiti? -Hei, kulta.
Olen tässä.
Se oli kuulemma aivohalvaus. -Tiedän, kulta.
Et ymmärrä. Hän oli ihan kunnossa, sitten yhtäkkiä maassa liikkumattomana.
Ethän ole silti lähdössä?
Minä…
Tällaista ei ole tapahtunut ennen. -Äiti, en välitä. Isä on letkuissa.
Tiedän, että pelkäät.
Minäkin pelkään. Tarvitsen vain hetken selvittääkseni asiat.
Hänet viedään leikkaukseen. -Nytkö?
Ei, minä…
En tiedä koska. He odottavat jotain lääkäriä.
He löysivät jonkun leesion.
Se ei vuoda enää, mutta he haluavat leikata.
Selvä.
Kuuntele minua.
Äiti, tarvitsen sinua täällä.
Tiedän, kulta. Ja -
haluan enemmän kuin mitään olla siellä, mutta juuri nyt en voi.
Sinun täytyy -
olla nyt vahvempi kuin koskaan elämässäsi.
Eikö niin?
Rakastan sinua.
Sinä ja isäsi merkitsette minulle kaikkea. Tulen tueksenne. Okei?
Okei.
Olisitko kiltti -
ja laittaisit puhelimen isäsi lähelle?
Selvä. Tässä on isä.
Matt?
En tiedä, kuuletko, rakkaani.
Lääkärit eivät usko, että kuulet, mutta…
Itse uskon, että teet vain sitä juttua,
että teeskentelet, ettet kuule minua.
Odotat, että ärsyynnyn, ja sitten toistat kaiken, mitä olen sanonut.
Haluat varmasti, että olen hiljaa, jotta voit keskittyä paranemiseen.
Odota hetki.
Anteeksi. Meidän pitää viedä hänet nyt.
Äiti, he vievät nyt isän.
Pystyt tähän, Matt.
Kuuletko? Pystyt tähän.
Huono homma. Tosi huono.
Katso tiivistettä.
Näimme, miten hän reagoi hätätilanteessa. Miten hän selviää tällaisen stressin alla?
Tarvitsemme oikean johtajan. -Tarkoitatko itseäsi?
Miksi ei? Koska olen venäläinen?
Et ole seuraava jonossa johtajaksi. -Mutta hän on.
Oli väärin valita Emma sijastasi, Jack.
No… -Ei ole liian myöhäistä.
Anteeksi?
Kerromme lennonjohdolle, että luotamme Jackiin.
Harjoittelin tätä varten, mutta…
Tarkoitat kapinaa. -Kuka nyt on dramaattinen?
Vähän empatiaa. Hänen miehensä sai juuri aivohalvauksen.
Juuri niin. Hänen pitää palata kotiin…
Lähtöön on 20 tuntia, ja olemme jäljessä aikataulusta.
Järjestelmä on korjattava tunnissa.
Hyvä on. Raportoin edistymisestä Houstonille.
Et raportoi.
Minä informoin Houstonia ja välitän päivitykset eteenpäin.
Siinä kaikki.
Siisti suusi.
Leikkaus on ohi parissa tunnissa.
Matt on taistelija. Hän selviää kyllä.
Jos ei selviä, olkaa valmiina vaihtamaan komentajaa.
Emma… -Jackillä on sama koulutus.
Hän on täysin pätevä. -Niin on.
Hän on valmis käyttämään henkilökohtaista kriisiäsi ottaakseen paikkasi.
En halua sellaisen henkilön olevan johdossa.
Kerro se miehistölle.
Hetki. Jos kyse on Mishasta… -Ei ole.
…ja siitä, mitä tapahtui… -Ei.
Kyse on Mattista.
Tiesit, että työ vaatii kovia uhrauksia.
Muista, että se on sen arvoista.
Yksikään astronautti ei ole hylännyt tehtävää.
Syljet jokaisen naisen kasvoille, joka… -Jauhatko feminististä paskaa?
Mieheni sai juuri aivohalvauksen.
Tyttäreni on pelosta suunniltaan. Perheeni tarvitsee minua.
Otan yhteyttä, kun tiedämme jotain varmasti.
Pidätkö tästä?
Oliko kiva soittaa pianoa?
Hei. -Hei, kulta.
Miten meni?
Ihan kohtalaisesti.
Olit varmasti loistava. -Hei, kulta.
Koko päivä meni parabolisissa pyörityksissä.
Hyvä kun pystyin pukemaan avaruuspuvun, saati kävelemään vedessä.
Muruseni, pikkuiseni, pupuseni.
Ehkä me kaksi jäämme vain kotiin.
Leivomme keksejä ja luemme satuja, kun isä menee Marsiin.
Ei tässä elämässä.
Mitä nyt?
Olen ulkona.
Mitä?
Aivojen kouruton epämuodostuma.
Ilmeisesti perin isäni huonon geenin.
Hän sai tietää sen vasta viime kuussa. Ja oireita oli vasta yli seitsemänkymppisenä.
Tiedän. Nasa ei ota riskiä.
Tämä ei ole reilua. Olen pahoillani. Sinä olet paras.
Nyt sinä olet paras.
Hei.
Sinun pitää tehdä tämä molempien puolesta.
Aikaa on alle… Voisitteko rauhoittua?
Lähtöön on vuorokausi. Paluuta ei ole.
Meidän on päästävä ratkaisuun.
Olisi katastrofi muuttaa suunnitelmaa näin myöhään.
Etkö ole mielestäsi kohtuuton?
Hän sanoo… -Kiitos.
Minulla on asiaa. -Minuutti vain.
Ymmärrän huolenne, mutta kyvykkäämpää ja omistautuneempaa astronauttia -
kuin Emma Green ei ole. -Meidän pitää puhua. Nyt.
Suokaa anteeksi.
Et voi olla tosissasi.
Jos ihmiset seinän toisella puolella…
Olen juuri soittamassa presidentille, että kaikki on hoidossa.
Haluaisin luvata, että järjestän tämän. Mutten ole varma Emmasta.
Anna, kun mietin.
Putney saa arvioida hänet.
Haluan ennusteen leikkauksesta. Kukaan muu ei saa tietää tästä.
Selvä.
Olet kai puhunut Darlenelle.
Ja Georgelle. -Yrität vakuuttaa minut.
He haluavat arviointini. En ole tässä heidän takiaan, vaan sinun.
Usko tai älä, haluan parastasi.
Mistä tiedät, mikä minulle on parasta?
En tiedä sitä itsekään.
Tarkoitan…
Olen elämässäni ollut varma vain siitä, että haluan olla mukana Mars-lennolla.
Ja nyt olet. -Mieheni on sairas ja tytär yksin.
Miehistön mielestä yritin tappaa heidät. -Emma.
Mitä tapahtui?
Kerro minulle.
Kaikki sujui loistavasti.
Miehistö oli asettumassa.
He alkoivat todella nauttia olostaan.
Cristiano!
Ja pelastus!
Alus hoiti itse lentämisen.
Misha oli onnellisempi kuin koskaan.
Lu oli avaruudessa kuin kotonaan.
Jopa Kwesi oli alkanut tottua painottomuuteen.
Mitä tapahtui?
Kuuhun laskeutumiseen oli alle kymmenen tuntia.
Komentaja Green. Kemiallinen vuoto makuusijojen luona.
Kwesi, odota!
Olen tässä. Otan kätesi. -Emma?
En näe. -Vien sinut ylös.
Kwesi. -En näe.
Kwesi! Sain hänet, Lu.
Ylös! -Hae palosammutin!
Ei vettä! Äkkiä!
Tulipalo on suurin pelko avaruudessa. En uskonut, että on aikaa odottaa.
On kemiallinen poikkeama, josta en tiennyt.
Paitani hiki sytytti virtsaliuotteen.
Misha ja Lu tiesivät, että vain suuri määrä vettä tepsisi.
Vakaasti.
He olivat oikeassa.
Vakaasti.
Nyt!
Se oli ohi muutamassa sekunnissa.
Kuin taikaiskusta.
Olin holtiton ja impulsiivinen.
Se ei ollut erikoisalaani.
Eikä minun kuulunut… -Yrittää pelastaa heitä?
Ei, pahensin kriisiä. Olisin voinut tappaa kaikki.
Olin silloin parhaimmillani.
Miten pärjään nyt kaiken tämän paskan keskellä?
Näen asian näin. Reagoit nopeasti.
Vedit miehistösi jäsenen turvaan.
Toimit, kuten komentajan kuuluu.
Menit kohti vaaraa piittaamatta omasta turvallisuudestasi.
Syöksyit suoraan ongelmaan.
Mutten korjannut sitä.
Kuten et voinut parantaa äitisi syöpää.
Etkä voi parantaa Mattin sairautta.
Mitä yrität sanoa?
Että olet ihminen.
Haluan, että johdat tiimiäni, jos pahin tapahtuu.
Mutta lopulta -
se on sinun päätöksesi. Kukaan ei voi päättää puolestasi.
Kerro astronauttien haasteista tällä kahdeksan kuukauden matkalla Marsiin.
MIKE MASSIMINO PUHUU MARS-HANKKEESTA
Se on pitkä aika. Suurin haaste on se,
että he todella ovat poissa.
Poissa Maapallolta, poissa perheittensä luota…
Kouluttauduit astronautiksi, mutta päätit, että et lähde. Eikö totta?
Aivan.
Miksi?
Se on monimutkaista.
Vaikka olet tavallaan väliaikainen äitini,
onko sinun pakko sanoa kaikki, mitä hänkin sanoisi?
Kun äiti sanoo, että asia on monimutkainen, hän ei halua puhua siitä.
No…
Hän toipuu. Leikkaus sujui hyvin.
Soitetaan äidillesi.
Voinko puhua hänelle? -Hän voi olla sekava, mutta voit yrittää.
Isä?
Emma, täällä on Lexi ja Matt. -Pääsikö hän leikkauksesta?
Pääsi. Hän on kunnossa.
Hän on tässä.
Komentaja Green, tässä tri Madigan. Saimme poistettua leesion.
Luoja. -Matt on hereillä ja tajuissaan.
Aiheuttiko halvaus vaurioita? Tuleeko hän kuntoon?
Teemme pian tarkemmat tutkimukset. On liian aikaista tietää varmasti.
Kiitos. Kiitos paljon, tohtori.
Tuletko sinä kotiin?
Kyllä.
Jätän teidät juttelemaan. Lepää, Matt. Palaan aamulla.
Onko Melissa siellä?
Olen täällä.
Otatko Lexin tänään luoksesi?
Vierashuone on valmiina.
Nähdään neljän päivän päästä.
Odotan ulkona. -Okei.
Äiti?
Pystyvätkö he lähtemään ilman sinua?
Älä huoli siitä.
Asia on hoidossa.
Isä, mikä hätänä?
Onko jokin vialla?
Mitä nyt, isä? -Ehkä sinun pitäisi kutsua hoitaja.
Ei, hän yrittää riisua maskinsa.
Hän tahtoo puhua kanssasi.
Matt?
Kulta?
En kuule.
Hän voi vain kuiskata, joten tämä on isä, ei minä.
Kaipaan sinua.
Haluan nähdä kasvosi.
Isä?
Mitä?
Mitä hän sanoi?
Hän sanoi, että sinun täytyy -
hoitaa työsi.
Tein päätökseni, Matt.
Mitä nyt? Kerro minulle. En kuule mitään.
Kaikki järjestyy.
Alexis?
Hän sanoo,
että se on osa sinua.
Ja joskus minä toteutan omaa itseäni.
Että hän tulee kuntoon.
Hän tulee kuntoon, ja me pärjäämme.
Sinun täytyy -
lähteä.
Matt,
asia ei kuulu sinulle.
Päätös ei ole sinun.
Se ei ole sinunkaan päätöksesi. -Matt.
Isä ei sanonut tuota.
Se olin minä.
Olen samaa mieltä. Sinun pitää lähteä.
Hyvä on.
Nukkeja?
Viihdettä lapsenlapsille.
Entä sormus?
"Naiset kannattelevat puolta taivaasta."
Lahja mieheltäsi?
Ystävältä.
Otatko Tooran mukaan?
Kyllä. Muistuttamaan asioista, joita kaipaan.
Pitämään minut kiinni Maassa.
En voi ottaa mukaan asioita, joita kaipaan.
Kuten mitä?
Aurinkoa,
ostereita, viiniä… Mitä vielä? Naisia.
Hei. -Hyvät herrat.
Pitkiä kävelyitä,
elävää musiikkia.
Mainitsinko jo naiset? -Rauhoittukaa. Meillä on kolme vuotta.
Älä nyt, Misha.
Arvaa, mitä kaipaan eniten? -Naisia?
Tilapäivitys?
Järjestelmätarkastukset ovat valmiit. Olemme aikataulussa.
Mikä tärkeintä, miten miehesi voi? -Hyvin, kiitos.
Kwesi, miten voit? -Valmiina lähtöön, komentaja.
Lu, varmista, että kaikki on kiinni. Misha, tarkista salvat ja laatikot.
Alamme tankata vartin päästä.
Onko jotain sanottavaa?
Ei. Komentaja.
Tiedän, ettette luota minuun.
Mutta mikäli aiomme selviytyä laukaisusta ja lennosta, meidän on selvitettävä asia.
Olet oikeassa.
Emme luota sinuun.
Parempi oppia luottamaan.
Emma, unohdin sanoa, että Houston kysyi, voisitko sanoa pari sanaa ennen laukaisua.
Kenelle?
Maailmalle.
Sanokaa "muikku".
Live-lähetykseen viisi sekuntia.
Mitä pitäisi sanoa? -Kolme.
Ole vain oma itsesi. Yksi.
Tämä on komentaja Emma Green täällä Kuussa.
Mikä lienee selvää.
Monet muut eivät voi olla täällä.
Kotona -
ja kaikkialla maailmassa.
Heidän työnsä ja uhraustensa ansiosta seisomme tässä tänään.
Marsiin pääsy -
on vaikeinta, mitä ihmiskunta on yrittänyt.
Se vaatii meiltä parastamme.
Kaikilta meiltä.
Ehkä luonteeseemme ei kuulu -
tehdä yhteistyötä.
Mutta tulevaisuus vaatii sitä.
Puhallamme yhteen hiileen saavuttaaksemme unelman,
jota joskus pidettiin mahdottomana.
Ja jos pystymme tähän,
pystymme mihin vain.
Saimme synkän muistutuksen -
meitä odottavista suurista haasteista.
Mutta pääsemme Marsin pinnalle.
Ja me -
palaamme kotiin.
GNC? -Valmis.
SATCOM? -Valmis.
INCO? -Valmis.
PROP? -Valmis.
THOR? -Valmis.
Lääkäri? -Valmis.
EGIL? -Valmis.
Kaikki järjestelmät ovat valmiina laukaisuun. Kymmenen,
yhdeksän, kahdeksan,
seitsemän, kuusi, viisi,
neljä…
Me palaamme kotiin.
Nouse, senkin pirulainen. Nouse.
Tekstitys: Merja Pohjola